46. krídlo Kuchyňa

46. krídlo Kuchyňa je letecké krídlo Vzdušných síl Ozbrojených síl Slovenskej republiky sídliace na základni Malacky/Kuchyňa. Veliteľom krídla je od 1. decembra 2023 plukovník Ing. Peter Výrostek.

 Dejiny 
Prezidentka Zuzana Čaputová 25. mája 2021 krídlu zapožičala bojovú zástavu. Zapožičaná bola za „dosiahnutie výborných výsledkov vo výcviku v zabezpečovaní taktickej leteckej prepravy osôb, materiálu a výzbroje, za nepretržitú výpomoc v plnení úloh leteckej pozemnej pátracej služby, za plnenie úloh pozemnej a záchrannej služby a za výborné zabezpečenie a splnenie úloh domáceho krízového manažmentu a medzinárodného krízového manažmentu.“

 Predchádzajúce jednotky 
Súčasnému 46. krídlu predchádzali nasledujúce jednotky:

 od 1. januára 1993 do 1. októbra 1995: 2. zmiešaný letecký pluk (v rámci 2. leteckej základne)
 od 1. októbra 1995 do 1. októbra 2001: 32. dopravné krídlo (v rámci 32. leteckej základne)
 od 1. októbra 2001 do 1. októbra 2003: 2. letecké krídlo (v rámci 2. leteckej základne)
 od 1. októbra 2003 do 1. apríla 2006: Samostatná dopravná letka
 od 1. apríla 2006 do 1. júla 2009: Dopravné letecké krídlo (od 30. júna 2008 do 30. júna 2009 čestný názov: Dopravné letecké krídlo generála Milana Rastislava Štefánika)
 od 1. júla 2009 do 1. novembra 2021: Dopravné krídlo (od 20. januára 2017 čestný názov: Dopravné krídlo generála Milana Rastislava Štefánika)
 od 1. novembra 2021: 46. krídlo

 Poslanie a úlohy krídla 
Podľa oficiálnej webovej stránky krídla je: „Poslaním 46. krídla je zabezpečenie taktickej leteckej prepravy osôb, materiálu a výzbroje, výpomoc v plnení úloh leteckej pozemnej pátracej služby a plnenie úloh pozemnej pátracej záchrannej služby.“

Úlohami krídla sú:
 vykonávať taktickú leteckú prepravu osôb, materiálu a výzbroje
 zabezpečiť plnenie úloh PPZS
 zabezpečiť plnenie úloh PoSy VzS OS SR a úloh v rámci NATINAMDS
 zabezpečiť a vykonať prepravu ranených (taktický MEDEVAC), evakuáciu jednotiek, obetí alebo vojnových zajatcov
 poskytovať humanitárnu pomoc pri krízových situáciách, ako je pomoc obetiam prírodných katastrof alebo priemyselných havárií
 zabezpečiť fotogrametrické snímkovanie územia SR pre potreby rezortu MO SR
 vykonávať prepravu záchranných tímov, zdravotníckej a humanitárnej pomoci do krízových oblastí v zahraničí
 vykonávať vizuálny vzdušný prieskum pre získavanie informácií zo záujmového priestoru, potrebných pre podporu spravodajského systému v rámci OS SR
 zabezpečiť plnenie zmluvy o otvorenom nebi podľa požiadaviek MO SR
 vykonávať zmluvným spôsobom výcvik na letových simulátoroch

v roku 2020 krídlo v svojich radoch privítalo pilotku por. Katarínu Gombíkovú.

 Letecká technika 
46. krídlo disponuje touto leteckou technikou:

LietadloFotografiaKrajina pôvoduTypVerzieV službePoznámky Prieskumné lietadlá Let L-410 Turbolet 150px  Česko-Slovensko fotogrametrické lietadlo L-410FG  1 Používa sa na fotografické mapovanie.  Dopravné lietadlá Alenia C-27J Spartan 150px  Taliansko taktické dopravné lietadlo C-27J  2 Prvé lietadlo C-27J Spartan bolo dodané 24. októbra 2017 a druhé 9. apríla 2018. Let L-410 Turbolet 150px  Česko-Slovensko Česko viacúčelové dopravné lietadlo L-410UVP-E14L-410UVP-E20 14 Používa sa na dopravu ľahkého nákladu, výcvik parašutistov a dopravu VIP.

C-27J Spartan bol prvý krát reálne použitý 14. marca 2018, keď prepravil materiál pre XXXV. rotáciu mierovej misie OSN UNFICYP na trase SliačLarnaka.

 Referencie 

 Externé odkazy 
 Oficiálna stránka

Kategória:Vzdušné sily Slovenskej republiky
Kategória:Slovenské vojenské jednotky
Kategória:Krídla (vojenské jednotky)
Kategória:Pomenovania podľa Milana Rastislava Štefánika